Diari Oficial de la Generalitat Valenciana


Sumari del DOGV 9365, del 20-06-2022 (2022/5787)

Informació pública de modificació de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, per a la incorporació a la Llei de mesures fiscals, gestió administrativa i financera i de l'organització de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5787


Data del document
:   16-06-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Informació pública de modificació de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, per a la incorporació a la Llei de mesures fiscals, gestió administrativa i financera i de l'organització de la Generalitat. [2022/5787]  
En compliment del tràmit d'audiència previst en l'article 48 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius i de conformitat amb el que s'estableix en l'article 133.2 de la Llei 39/2015, d'1 d'octubre, del procediment administratiu comú de les administracions públiques, i havent-se substanciat la consulta pública prèvia de l'avantprojecte de modificació de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, per a la seua incorporació a la Llei de mesures fiscals, gestió administrativa i financera i de l'organització de la Generalitat; la Direcció General de l'Institut Valencià de Formació, Investigació i Qualitat dels Serveis Socials, inicia l'obertura d'un període d'informació pública que d'acord amb el que disposa l'article 33 de la Llei 39/2015, d'1 d'octubre, esmentada serà durant un termini de deu dies hàbils, comptat a partir de l'endemà a la publicació del present anunci en el Diari Oficial de la Generalitat Valenciana, a fi de donar audiència a la ciutadania afectada i demanar quantes aportacions addicionals puguen fer-se per altres persones o entitats.  
  
L'esmentat esborrany d'avantprojecte de llei podrà ser consultat en la web de la Vicepresidència i Conselleria d'Igualtat i Polítiques Inclusives, en l'apartat «Normativa en tramitació» http://www.inclusio.gva.es/es/audiencia-publica-procesos-abiertos, o en el Portal de Transparència de la Generalitat: http://www.gvaoberta.gva.es.  
Les al·legacions, suggeriments o observacions podran ser remesos per a la seua consideració, i hauran de realitzar-se per escrit subscrit per la persona o entitat que els realitze, i remetre's, per a la seua consideració, a la Direcció General de l'Institut Valencià de Formació, Investigació i Qualitat dels Serveis Socials de la Vicepresidència i Conselleria d'Igualtat i Polítiques Inclusives, situada al carrer Aroles, número 1, 46704 València a través de la bústia de correu electrònic dg\_tldzty@jgy.zc, o bé, per via electrònica o a través de les oficines de registre conforme amb la Llei 39/2015, d'1 d'octubre, del procediment administratiu comú de les administracions públiques.  
  
València, 16 de juny de 2022.- El director general de l'Institut Valencià de Formació, Investigació i Qualitat dels Serveis Socials: Joan Crespo Sempere.